Kulturen på P1

Klassisk musik kun af mænd: De værker, som landsdelsorkestret Copenhagen Phil har tænkt sig at opføre i den kommende sæson, har én ting til fælles: De er alle komponeret af mænd. Er der for få kvindeligt komponerede kvalitetsværker på nodehylderne eller er årsagen musikalsk vanetænkning? Kulturen på P1 stikker næsen i partiturerne. Eventbranchen går i rødt: I aften vil en stribe af kulturens bygninger blive badet i lys - ikke kun i Danmark, men over store dele af kloden. Lyset er rødt, men for afsenderen ser det virkelig sort ud: Coronaen har stort set lukket eventbranchen ned. Kulturen på P1 er med, når de røde lamper rigges til. Feriepengene i fryseren: Det føles næsten som at få en gave, men faktisk er det jo vores egne penge, vi nu kan ansøge om at få udbetalt i utide. Hvad er historien bag feriepengene, og hvordan gik det overhovedet til, at vi danskere fik ikke kun ret men pligt til at holde ferie? Kulturen på P1 ser tilbage på en tid, hvor man som arbejder skulle være glad, hvis man fik lov til at holde fri om søndagen. Værter: Karen Secher og Jesper Dein. (Sendes også 1.03). Vis mere